b'\n_START_ARTICLE_\nCerkev Santo Tom\xc3\xa9, Toledo\n_START_PARAGRAPH_\nCerkev Santo Tom\xc3\xa9 ali Svetega Toma\xc5\xbea apostola se nahaja v zgodovinskem sredi\xc5\xa1\xc4\x8du mesta Toledo, \xc5\xa0panija in je bila ustanovljena po ponovni osvojitvi mesta v \xc4\x8dasu kralj Alfonza VII. Na mestu stare mo\xc5\xa1eje iz 9. st., je bila v dvanajstem stoletju zgrajena nova. Mo\xc5\xa1eja so skupaj z drugimi v mestu uporabljali kot kr\xc5\xa1\xc4\x8dansko cerkev v veliki meri nespremenjeno, saj pri osvajanju mesta ni bila uni\xc4\x8dena. V za\xc4\x8detku \xc5\xa1tirinajstega stoletja jo je popolnoma obnovil Gonzalo Ruiz de Toledo, grof Orgaz in minaret stare mo\xc5\xa1eje spremenil v zvonik v stilu Mud\xc3\xa9jar. El Grecova slavna slika se nahaja v grobnici grofa Orgaza.\n_START_SECTION_\nNotranjost\n_START_PARAGRAPH_\nCerkev ima tri vzdol\xc5\xbene in pre\xc4\x8dno ladjo, ki so sod\xc4\x8dkasto obokane in poligonalno apsido. Glavna ladja je zgrajena v me\xc5\xa1anici mavrskega sloga in razposajene gotiki. Na evangelijski strani, v bli\xc5\xbeini oltarja, vodijo vrata do vhoda v zvonik, od tam pa se lahko povzpne po stopnicah._NEWLINE_Cerkev ima v svojih kapelah dve baro\xc4\x8dni oltarni podobi, ena plateresco in krstilnik iz \xc5\xa1estnajstega stoletja. Poudarki vklju\xc4\x8dujejo podobo Device Marije, marmorni oltar iz 12. stoletja z jonski elementi v prezbiteriju iz devetnajstega stoletja, ki je nadomestil prej\xc5\xa1nji oltar v slogu churriguerizma. V osrednjem delu je slika La incredulidad de Santo Tom\xc3\xa1s, slikar Vicente L\xc3\xb3pez Porta\xc3\xb1a.\n_START_SECTION_\nKapela la Concepci\xc3\xb3n\n_START_PARAGRAPH_\nOb vzno\xc5\xbeju ladje, ki ustreza govorni\xc5\xa1ki\xc5\xa1kemu pultu ali epistolu kapele La Concepci\xc3\xb3n, je pokopan na lastno zahtevo, Gonzalo Ruiz de Toledo, \xc5\xbeupan Toleda, dobrotnik te cerkve, ki je umrl leta 1323. Po legendi o njegovem pogrebu je pogrebna povorka prisostvovala viziji Sv. \xc5\xa0tefana in Sv. Avgu\xc5\xa1tina, ki sta sestopila iz nebes, da bi dala grofovo truplo v grob. Omenjeni \xc4\x8dude\xc5\xbe je prikazan na El Grecovi sliki Pokop grofa Orgaza iz leta 1584, naslikana po nalogu takratnega \xc5\xbeupnika Andr\xc3\xa9s N\xc3\xba\xc3\xb1ez de Toledo, ki je za to prilo\xc5\xbenost preuredil kapelo. Omenjeno oblikovanje je obsegalo novo \xc5\xa1tirioglato kapelo s polkroglo kupolo in stenami pritrjenimi na \xc5\xa1tirih to\xc4\x8dkah loka, v eni je nagrobnik z vtisnjenim pojasnilom o \xc4\x8dude\xc5\xbeu in nad njim slika._NEWLINE_Latinski epitaf z zlatimi \xc4\x8drkami na \xc4\x8drnem marmorju je naredil Alvar Gomez Castro.\n_START_SECTION_\nZvonik\n_START_PARAGRAPH_\nStari minaret je bil prenovljen v \xc5\xa1tirinajstem stoletju po naro\xc4\x8dilu grofa Orgaza, v slogu, ki ga lahko imenujemo Toledo Mud\xc3\xa9jar, zidan iz opeke in dobro ohranjen. Stolp vsebuje vlo\xc5\xbeke iz glazirane keramike in dve zgornji nadstropji, dvojni zvonik, skupino dveh in treh odprtih oken in med tema dvema eta\xc5\xbeama okra\xc5\xa1en friz s slepimi mavrskimi loki in lo\xc4\x8deni s stebri\xc4\x8dki. Krona je narejena z nazob\xc4\x8dano \xc4\x8dipko._NEWLINE_Poleg dvojnega okna v stolpu v drugem nadstropju, je vdelana vizigotska plo\xc5\xa1\xc4\x8da v ni\xc5\xa1i iz belega marmorja s \xc5\xa1koljko pokrova\xc4\x8do in kri\xc5\xbeem okra\xc5\xa1enim s \xc4\x8drkama alfa in omega, podobno kot so jih delali v delavnicah v M\xc3\xa9ridi in se raz\xc5\xa1irile v Toledo.'